Karmen Joller

Karmen Joller (aastani 2011 Palts; sündinud 3. jaanuaril 1976 Rakveres) on eesti perearst, teaduspõhise meditsiini propageerija ja poliitik, XV Riigikogu liige. 2019. ja 2020. aastal valis Eesti Päevaleht Karmen Jolleri saja Eesti kõige mõjukama inimese hulka. Karmen Joller on lõpetanud 2001. aastal Tartu Ülikooli arstiteaduskonna ja 2005. aastal peremeditsiini residentuuri. Karmen Joller on töötanud aastatel 2005–2006 OÜ Meditiim ja 2006–2016 Telliskivi Perearstikeskuse perearstina. 2016. aastast on ta Kivimäe Perearstikeskuse perearst. Aastatel 2017–2023 oli ta Eesti Perearstide Seltsi juhatuse liige. Alates 2016. aastast on ta ühtlasi Tartu Ülikooli arstiteaduse õppejõud. Karmen Joller on aktuaalsetel meditsiiniteemadel sageli meedias esinenud. On avaldatud uudiseid ka tema sotsiaalmeedia postitustest. 2020. aastal alanud koroonapandeemia ajal sai Jollerist üks nähtavamaid eestkõnelejaid, kes tegeles selgitustööga nii vaktsiinide kasulikkuse kui ka ebaravi ohtlikkuse teemal. Hiljem on Karmen Joller muu hulgas sõna võtnud ühiskonnas populaarsust koguva vitamiiniteraapia negatiivsete mõjude teemal. Oma silmapaistva ühiskondliku tegevuse tõttu on Joller mitmel korral langenud ka ebaravi propageerijate rünnakute alla. 2022. aasta veebruaris visati Jolleri koduaeda pakk ähvarduskirjadega, kuid vandaalitseja jäi tabamata. Varem on ta langenud mastaapsete rünnakute alla ka sotsiaalmeedias. 23. novembril 2022 astus Joller Eesti Reformierakonda. Ta kandideeris 2023. aasta Riigikogu valimistel, kogus valimisringkonnas nr 2 (Tallinna Kesklinna, Lasnamäe ja Pirita linnaosa) 3564 häält ning osutus valituks. Aprillist 2023 on ta Riigikogu liige. Karmen Joller kuulub Riigikogu sotsiaalkomisjoni. Riigikogu liikmena on ta lubanud seista hea Eesti ühiskonnas ohtliku väärinfo pidurdamise ning Eesti tervishoiusüsteemi jätkusuutlikkuse, kvaliteedi ja kättesaadavuse tagamise eest ning ärgitada neil teemadel ühiskondlikku diskussiooni. Tallinna Arstide Liit, alates 2016. aastast Vabatahtlik Reservpäästerühm, alates 2003. aastast, juhatuse liige 2010–2012 Eesti Perearstide Selts, juhatuse liige 2017–2023 Tallinna Perearstide Selts, juhatuse liige 2017–2020 Eesti Arstide Liit, eestseisuse liige 2018–2022 Eesti Reformierakond, alates 2022. aastast 2007 – aasta vabatahtlik 2011 – Päästeteenistuse medal 2017 – aasta arst 2018 – aasta meditsiinimõjutaja 2018 – Postimehe saja Eesti mõjukama isiku seas 2019 – saja Eesti mõjukama isiku seas 2020 – saja Eesti mõjukama isiku seas 2021 – Tallinna teenetemärk Karmen Joller on 2011. aasta augustist abielus Jüri Jolleriga, neil on kaks ühist poega. Jollerite pere on üles kasvatanud ka Karmen Jolleri varalahkunud õe lapsed. Vabal ajal tegeleb Joller muusika, käsitöö, lugemise ja ratsutamisega. Lisaks on Karmen Joller üks Ukraina põgenikele tugiisikuid vahendava MTÜ Nõmme Abikäsi asutajaid; ta kogub ja töötleb lõnga, millest vabatahtlikud koovad rindele saatmiseks villaseid esemeid. Perearst Karmen Joller liitus Reformierakonnaga ja kandideerib riigikokku delfi.ee, 22. november 2022. Karmen Joller kultuuriminister Anneli Otile: palun lõpetage meie arstide ja teadlaste alavääristamine! postimees.ee, 28. juuli 2021. „Hommikusöök staariga“ | Karmen Joller: raha, mille kulutame praegu toidulisanditele, võiksime pigem Ukrainale annetada (19) ohtuleht.ee, 6. märts 2022. Perearst Karmen Joller: EKRE, Sa oled kiusajate kasvulava! tv3.ee, 24. oktoober 2020. "Eesti Mõjukad 2020". Eesti Päevaleht. Originaali arhiivikoopia seisuga 2. detsember 2020. Vaadatud 26. jaanuaril 2023. https://eestikonverentsikeskus.ee/speaker/karmen-joller/ Kivimäe Perearstikeskuse veebileht Peretohter.ee, vaadatud 09.02.2018. "Juhatus". Eesti Perearstide Selts. Originaali arhiivikoopia seisuga 17.08.2021. Vaadatud 17.08.2021. "PEREARST KARMEN JOLLER IMESTAB: ma ei saa absoluutselt aru, miks peetakse vaktsiine ohtlikuks". tervis.ohtuleht.ee. Vaadatud 26. jaanuaril 2023. "Pihuks ja põrmuks! Perearst Karmen Joller vitamiiniteraapiat pakkuvatele kliinikutele ei halasta: „Ilus pettus, mis ei enneta mitte midagi!"". www.ohtuleht.ee. Vaadatud 26. jaanuaril 2023. "Karmen Jolleri koduaeda visati pakk ähvarduskirju: „Oma rahva maha müünud inimrämps! Põrgus lõpetad!"". Maaleht. Vaadatud 16. veebruaril 2023. "Vaktsiivivastaste rünnak! Perearst Jollerit laimas ravimifirma töötaja, solvangurahe alla jäänud autistlike naiste tervis kannatab". Vaadatud 16. veebruaril 2023. "Karmen Joller liitus Reformierakonnaga". ERR. 24.11.2022. Karmen Joller Riigikogu kodulehel. Vaadatud 14.10.2023. https://vabatahtlikud.ee/wp-content/uploads/2015/04/Aasta-tunnustatavad-kuni-2017.docx "Päästeamet tunnustab täna elupäästjaid ja jagab aumärke". Delfi. Vaadatud 16. veebruaril 2023. Paavle, Silja (16. jaanuar 2018). "Aasta arst Karmen Joller: arstiabi ei ole nagu kaupluses või sanatooriumis valmis paketi ostmine". Õhtuleht. Vaadatud 17.08.2021. Trull, Siret (27. detsember 2018). "Aasta meditsiinimõjutaja on perearst Karmen Joller". Virtuaalkliinik. Vaadatud 17.08.2021. "Karmen Joller". www.postimees.ee. Vaadatud 16. veebruaril 2023. "Eesti Mõjukad 2019". Delfi. Originaali arhiivikoopia seisuga 12.08.2021. Vaadatud 17.08.2021. "Tallinna teenetemärgi pälvib viis arsti". www.mu.ee. 6. mai 2021. Vaadatud 26. jaanuaril 2023. "Perearst Karmen Jolleri peres kasvasid üles vähki surnud õe lapsed: koos õega lahkus ka pool minust". Kroonika. Vaadatud 16. jaanuaril 2023. "Nõmme Sõnumid nr 7 (639) by Nõmme Sõnumid – Issuu". issuu.com (inglise). Vaadatud 16. veebruaril 2023. Perearst vaimse tervise süsteemis. Millist abi oodata… Taskuhäälingu "Mis mõttes?" saade, Karmen Jolleriga vestleb saatejuht Marta Pulk. 23. august 2023